Վերջին շրջանում ադրբեջանական քարոզչական եւ ռազմական ակտիվության վերաբերյալ զրուցեցինք Արցախի նախագահի խորհրդական Տիգրան Աբրահամյանի հետ: Մեկնաբանելով Նախիջեւանում Գյուննութ գյուղի եւ 11 հազար հեկտարի «ազատագրման» մասին ադրբեջանական կողմի հայտարարությունները, մեր զրուցակիցը նշեց, որ հատկապես ապրիլյան մարտական գործողություններից հետո, երբ հակառակորդը հարավային եւ հյուսիսային ուղղություններով որոշակի տարածքների վրա վերահսկողություն հաստատեց, Ադրբեջանը փորձում է քարոզչությունը զարգացնել այդ ուղղությամբ՝ ցույց տալու համար, որ իրենք որոշ բնակավայրեր «ազատագրել են»: